**DĖL TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2023 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 13 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 punktu, 12 straipsnio 1 dalimi, atsižvelgdama į Panevėžio apskrities Gabrielės Petkevičaitės – Bitės viešosios bibliotekos 2023 m. balandžio 11 d. raštą Nr. S-152 „Dėl turto perdavimo“, Rokiškio rajono savivaldybės taryba nusprendžia:

1. Sutikti perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Panevėžio apskrities Gabrielės Petkevičaitės-Bitės viešosios bibliotekos patikėjimo teise valdomą valstybės turtą pagal sąrašą, kurių bendra turto likutinė vertė 2023 m. gegužės 31 d. – 6719,89 Eur (1 ir 2 priedai).
2. Perduoti sprendimo 1 punkte nurodytą turtą, jį perėmus savivaldybės nuosavybėn, Rokiškio rajono savivaldybės Juozo Keliuočio viešajai bibliotekai valdyti, naudoti ir disponuoti juo patikėjimo teise pagal sąrašą (1 ir 2 priedai).
3. Įpareigoti Rokiškio rajono savivaldybės Juozo Keliuočio viešąją biblioteką, gavus projekto Nr. LT04-1-KM-K01-019 „Inovatyvūs Lietuvos bibliotekų skaitymo skatinimo sprendimai vaikų ir jaunimo socialinių santykių kūrimui su aplinka” ilgalaikį turtą knygų išdavimo-grąžinimo paštomatą, apdrausti ir užtikrinti jo priežiūrą visą projekto vykdymo tęstinumo laikotarpiu nuo 2024-01-01 iki 2028-12-31.
4. Įgalioti Rokiškio rajono savivaldybės administracijos direktorių, jo nesant – Bendrojo skyriaus vedėją, pasirašyti sprendimo 1 ir 2 punktuose nurodyto turto, perduodamo valdyti, naudoti ir disponuoti juo patikėjimo teise, perdavimo-priėmimo aktus.
5. Turtą naudoti savivaldybės savarankiškajai funkcijai įgyvendinti – gyventojų bendrosios kultūros ugdymas ir etnokultūros puoselėjimas. Perduodamas turtas reikalingas Rokiškio rajono savivaldybės Juozo Keliuočio viešajai bibliotekai veiklai Nr. 4.1.1.6 „Keitimasis knygomis tarp bibliotekų“ įgyvendinti.
6. Skelbti sprendimą Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Rasa Pugžlienė

**SPRENDIMO PROJEKTO**

**„DĖL TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“**

**AIŠKINAMASIS RAŠTAS**

2023-05-25

Projekto rengėjas – Turto valdymo ir ūkio skyriaus vyriausioji specialistė Rasa Pugžlienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Perimti Rokiškio rajono savivaldybės nuosavybėn savarankiškosioms funkcijoms trumpalaikį ir ilgalaikį turtą ir jį perėmus perduoti valdyti, naudoti ir disponuoti juo patikėjimo teise Rokiškio rajono savivaldybės Juozo Keliuočio viešajai bibliotekai. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 6 straipsnio 13 punktas, nustato, kad viena iš savarankiškos savivaldybių funkcijos yra „Gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra);  Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau- įstatymas) 6 straipsnio 1 punktas, nustato, kad Savivaldybė turtą įgyja, „perimdama valstybės turtą, kuris perduodamas savivaldybių nuosavybėn pagal įstatymus;“.  Šio įstatymo 12 straipsnio 1 dalis nustato, kad „savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka”. |
| 3. | Laukiami rezultatai | Perduotas turtas Rokiškio rajono Juozo Keliuočio viešajai bibliotekai bus naudojamas gyventojų bendrosios kultūros ugdymui, etnokultūros puoselėjimui. |
| 4. | Lėšų poreikis ir šaltiniai | Sprendimo įgyvendinimui biudžeto lėšos nereikalingos. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Panevėžio apskrities Gabrielės Petkevičaitės – Bitės viešoji biblioteka 2023 m. balandžio 11 d. pateikė raštą Nr. S-152 „Dėl turto perdavimo“, kuriame prašo priimti savivaldybės tarybos sprendimą dėl sutikimo perimti 1 priede nurodytą turtą, kuris reikalingas Rokiškio rajono savivaldybės Juozo Keliuočio viešajai bibliotekai veiklos Nr. 4.1.1.6 „Keitimasis knygomis tarp bibliotekų“ įgyvendinimui. Taip pat 2 priede nurodytas turtas reikalingas Rokiškio rajono savivaldybės Juozo Keliuočio viešajai bibliotekai projekto Nr. LT04-1-KM-K01-019 „Inovatyvūs Lietuvos bibliotekų skaitymo skatinimo sprendimai vaikų ir jaunimo socialinių santykių kūrimui su aplinka” vykdymui. Pažymime, kad Rokiškio rajono savivaldybės Juozo Keliuočio viešoji biblioteka, gavusi šiuo projektu perduodamą ilgalaikį turtą knygų išdavimo-grąžinimo paštomatą, privalės jį apdrausti ir užtikrinti jo priežiūrą visą projekto vykdymo tęstinumo laikotarpiu nuo 2024-01-01 iki 2028-12-31  Atsižvelgiant į prašymą – siūlome sutikti perimti valstybės turtą savivaldybės nuosavybėn. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) |  |